لهستان‌ین کاتوویس شهرینده کئچیریلن بیرلشمیش میللت‌لر تشکیلاتی‌نین (بمت) 24-جو ایقلیم کونفرانسی اوغورلا باشا چاتیب.
کاتوویسده 200-دن چوخ اؤلکه‌نین نماینده‌لری‌نین قاتیلیمی ایله باشلایان 2 هفته‌لیک دانیشیق‌لاردان سونرا راضی‌لیق الده ائدیلدی.
2015-جی ایلده پاریس ایقلیم سازیشی‌نین حیاتا کئچیریلمه‌سینه دایر قرارلیلیق اورتایا قویولدو.
"قلوبال ایستیلشمه ایله موباریزه‌ده اهمیت‌لی بیر آددیم آتیلدی، کاربون ائمیسیون‌لاری‌نین آزالدیلماسی موضوعسوندا بیر راضی‌لیق اولدو" دئییلدی.
ایقلیم دییشیک‌لیگی تهلوکه‌سینه قارشی سوسیال-ایقتیصادی دایانیقلیلیغین گوجلندیریلمه‌سینی هدفله‌ین پاریس آنلاشماسی، قلوبال ایستی‌لیک آرتیمی‌نین 2 سانتیگرات درجه‌نین آلتینا سالینماسینی شرط قویور.
بو مقصده نایل اولماق اوچون نفت و کؤمور کیمی فوصیل یانا‌جاق‌لاری‌نین ایستیفاده‌سی گئتدیکجه آزالیر و یئنیلنه'بیلیر انرژی‌نین ایستیفاده‌سی تشویق ائدیلیر.
